August Moldestad

August Moldestad (forkortet Aug. Moldestad) (født 19. august 1873, død 7. september 1936 i Bergen) var en norsk ingeniør, skipsreder og idrettsleder fra Bergen.

 Karriere 
Moldestad studerte ved Bergens Tekniske Skole i 1894. Moldestad fikk i 1898/99 et statsstipendiat for høyere utdanning i Skottland og England, og tok derfra med seg britiske byggetradisjoner inn i sitt eget båtbyggeri, Damsgaards Baatbyggeri og Motorforretning i Bergen. (Senere Strømme verft) Moldestad jobbet som maskin- og skipstegner hos Mjellem & Karlsen fra 1895 til 1898. Fra 1898 til 1900 var han skipstegner hos Sir James Laing i Sunderland i England. Fra 1900 til 1905 var han maskintegner ved Bergen Mekaniske Verksted.

 MY Faun 
Han stod bak byggingen av MY «Faun», en lystbåt bygget i 1916 for Einar Michelsen, sønnen til statsminister Christian Michelsen. Båten er siden 2005 restaurert og eid av Hardanger og Voss museum ved Hardanger Fartøyvernsenter.hardangerogvossmuseum.no: Faun, eit nasjonalt klenodium som ber i seg oversjøiske impulsar.], hentet 3. oktober 2011

 Idrett 
Moldestad var styremedlem i Norsk idrætsforbund fra stiftelsen i 1896. Han representerte bergensklubben Norrøna ILMøst, Aage (red.) : Raskest, høyest, lengst i 100 år : norsk friidrett 1896-1996. Norges Friidrettsforbund, 1995. ISBN 82-00-22591-7 (side 42)

Moldestad stiftet Fana Motorbåtforening, og ble utpekt som formann i 1928. I 1936, samme år som han døde, fikk han foreningens ærestegn: «Den gyldne bensintank»" Per 1936 hadde klubben 25 medlemmer.

 Referanser 

Kategori:Norske skipsredere
Kategori:Norske skipsingeniører
Kategori:Norske idrettsledere
Kategori:Personer fra Bergen kommune
Kategori:Artikler i sjøfart-prosjektet